مرة ثانية حلقة عن أصحاب البلوقات و بما إن يعلقون عندي أغلبهم عندهم بلوقات و يكتبون إللي يبون فيه فأنا عندي إستفسار بسيط .
هل الكتابة عن الحياة الشخصيه مثل مواقف صارتلي ويا ناس أو أنا مريت فيها من زمان أو إن هالموقف صار جدامي فيها شي لو نسبناه لنفسنا؟
يعني قالتلي وحدة أحب الشخص و كتبي قصتي بلسانج؟ و كتبت إن قبل لا أتزوج كنت أحب واحد و فعلته و تركته .
هل أول شي يدور في بالكم إن كل الأحداث أنا شخصيا مريت فيها؟
هل تقعدون تتسائلون ، من صجها هذي سوت جذيه؟ ما أقصد أنا شخصيا ، أو واحد تقروله شي و إتحسون إن القصة صجية من التفاصيل الدقيقة إللي كتب عنها.
حبيت أعرف لأن لما ألحين أهاجم علي إني قاعدة أتكلم عن مواقف تحتمل إنني مريت فيها و ساعات قصص من الخيال الخصب إللي أتمتع فيه أو من خلال ما أسمع قصيص من هالعالم
عيزت ألبح إن الكتابات و الخرابيط إللي أكتبها غيييييييييييييييييييييييييييييييييير
و القصة الأصلية و إشلون صارت غييييييييييييييييييييييييير تماما !
بس إللي عن عيالي صج هاهاهاهاها
بقولكم شي أحب تكون القصة محبوكة و دمها خفيف بنفس الوقت .
ممكن أسمع راي كل واحد و هل فعلا إتصدقون كل شيء ينقال بالبلوقات؟
ياتلي حالة غريبة؟ كل ما صار شي جدامي ودي أكتب عنه
هاهاهاهاهاها